ཁྲི་སྲོང་ལྡེ་བཙན་གྱི་མཛད་རྗེས་རྡོ་རིང་ནི་ཁྲི་སྲོང་ལྡེ་བཙན་གྱི་སྲས་ཀྱིས་ཡབ་མེད་ལ་གོང་བཀུར་གྱི་ཚུལ་དུ་བཞེངས་པ་ཡིན།རྡོ་རིང་གི་མཐོ་ཚད་ལ་རྨིདཡོད་པ་དང་།ཏོག་དང་རྡོ་རིང་།ཞབས་གདན་བཅས་གསུམ་ལས་གྲུབ།ཏོག་དང་ཞབས་གདན་ཕུད་པའི་རྡོ་རིང་དངོས་ཀྱི་མཐོ་ཚད་ལ་རྨིདཁ་བྱང་དུ་གཏད།བོད་ཡིག་ཡིག་ཕྲེང་བརྐོས་ཡོད།ནང་དོན་ཐད་སྲོང་བཙན་སྒམ་པོ་ཚུན་ཆད་བཙན་པོའི་རྒྱལ་རབས་ཀྱི་དར་རྒུད་བཀོད་ཡོད་པ་མ་ཟད་རྒྱལ་རབས་འདི་ཉིད་དར་རྒྱས་ཤིན་ཏུ་ཆེ་ས་ནས་ཉམས་དམས་སུ་འགྲོ་བའི་ཆེས་ཐོག་མའི་རྒྱུ་རྐྱེན་སྣ་ཚོགས་མི་རྣམས་ལ་བསྟན་ཡོད།དེ་ཡང་དབང་བསྒྱུར་གྲལ་རིམ་ནང་ཁུལ་དུ་ཆོས་ལུགས་ལ་ཁ་གཡར་ནས་མི་དྲག་ཆེ་ཁག་དང་རྒྱལ་རྒྱུད་བར་གྱི་འགལ་ཟླ་བརྗོད་ཡོད།འདིར་རྡོ་རིང་གི་དྲང་ངོའི་ནང་དོན་བསྡུས་ན།མེས་པོ་ལྷ་བཙན་པོས་རྒྱལ་ཁམས་སྐྱོང་ཞིང་གུས་སྲོལ་བཟང་ལ་བྱ་བ་ཐམས་ཅད་དགེ་བའི་ཕྱོགས་སུ་བསྐུལ།མཛད་པ་བླ་ན་མ་མཆིས།ལྷ་བཙན་པོ་ཁྲི་སྲོང་ལྡེ་བཙན་གྱིས་ཡབ་མེས་ཀྱི་སྲོལ་བཞིན་དུ་མཛད་ཅིང་།འཇིག་རྟེན་ཆོས་བཞིན་དུ་བསྐྱངས་པས་འབངས་མི་སེར་གྱི་ཡི་རངས་ཐོབ།མཛད་པ་དག་རྡོ་རིང་དུ་བཀོད་ནས་ནམ་ཡང་མི་བརྗེད་པ་དང་མི་བཤིག་པ་བྱས་སོ།།